Diari Oficial de la Generalitat Valenciana


Sumari del DOGV 6340, del 25-08-2010 (2010/8284)

Notificació de la sentència i interlocutòria de rectificació dictades en el judici ordinari número 971/2008.
------------------------------------------------------------------------------------------------------------

### Dades del document

Número de DOGV
:   6340

Data del DOGV
:   25-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8284


Organisme emissor
:   Jutjat d'Instrucció número 2 de Dénia

Tipus de document
:   Edicte

Notificació de la sentència i interlocutòria de rectificació dictades en el judici ordinari número 971/2008. [2010/8284]  
Judici ordinari 000971/2008  
De: Luis Emilio de Olvarrieta Oliver i Luisa Fernanda Soler Amorós.  
Procuradora: Francisca Marcilla Gallego.  
Contra: Jardines de Montemar i Caja Rural Intermediterránea, SC.  
Procuradora: Ana Isabel Feliu Daviu.  
En aquest procediment de judici ordinari número 971/08, seguit a instàncies de Luis Emilio de Olvarrieta Oliver i Luisa Fernanda Soler Amorós contra Jardines de Montemar i Caja Rural Intermediterránea, SC, s'ha dictat la sentència, que va ser rectificada mitjançant la interlocutòria de data 2 de març de 2010. El text literal d'aquesta sentència és el següent i, a continuació, la part dispositiva de la interlocutòria de rectificació indicada anteriorment:  
«Dénia, 15 de febrer de 2010.  
Lidia María Paloma Montaño, magistrada jutgessa del Jutjat d'Instrucció número 2 de Dénia (antic mixt número 4) i partit he vist aquestes actuacions de judici ordinari 971/2008 seguides davant d'aquest Jutjat, entre les parts; d'una, com a demandant, Luis Emilio de Olavarrieta Oliver i Luisa Fernanda Soler Ramos, amb la procuradora la senyora Marcilla Gallego i el lletrat el senyor Pascual Alonso, i d'una altra, com a demandats, Jardines Montemar, SL, en rebel·lia processal, i codemandat Caja Rural Intermediterránea, SC de Crédito, amb la procuradora la senyora Feliu Daviu i la lletrada la senyora Sánchez Blasco, sobre obligacions i contracte, i  
Dispositiva  
Estime la demanda interposada en nom i representació de Luis Emilio de Olavarrieta Oliver i Luisa Fernanda Soler Ramos contra Jardines Montemar, SL, i Caja Rural Intermediterránea, Sociedad Cooperativa de Crédito:  
1. Declare resolt el contracte de compravenda i el seu annex de data 9 de setembre de 2005, subscrit entre l'actor i la mercantil demandada.  
2. Condemne Jardines Montemar, SL, i Caja Rural Intermediterránea a pagar solidàriament a l'actora la quantitat de 56.282 euros, de principal, més un interés anual igual a l'interés legal dels diners incrementat en dos punts computats des de la notificació de la sentència i fins a fer-ne el pagament complet.  
Tot això amb condemna expressa a costes als demandats.  
Notifiqueu aquesta resolució a les parts i feu-los saber que s'hi pot interposar un recurs d'apel·lació, que cal preparar davant d'aquest Jutjat, dins del termini dels cinc dies següents a la notificació.  
De conformitat amb el que estableix la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, per a l'admissió del recurs que s'ha d'interposar contra aquesta resolució, cal constituir un dipòsit de 50 euros al compte de dipòsits i consignació judicial que aquest Jutjat té obert a l'entitat Banesto, amb el número 0092, i cal indicar les claus de tipus de procediment així com el número i l'any d'aquest, cosa que s'acreditarà mitjançant l'aportació del resguard d'ingrés que s'adjuntarà al corresponent escrit d'anunci d'aquest, amb l'advertència que no s'admetrà a tràmit el recurs que no tinga el dipòsit constituït.  
Aquesta és la meua sentència, de què es portarà una testimoniança a les actuacions, que pronuncie, mane i firme».  
Part dispositiva de la interlocutòria de rectificació de la sentència:  
Jutjat d'Instrucció número 2 de Dénia (antic mixt número 4).  
Procediment 971/2008  
Interlocutòria  
Lidia María Paloma Montaño.  
Dénia, 2 de març de 2010  
Dispose:  
Estimar la petició de rectificació sol·licitada per la part, de manera que el fonament jurídic tercer de la sentència ha de quedar redactat com es diu tot seguit:  
«Tercer: en matèria d'interessos, i per aplicació dels articles 1108 i 100 del Codi Civil, en concordança amb l'article 576 de la Llei d'Enjudiciament Civil, i atesa la data de reclamació extrajudicial a través de notari, ha d'aplicar-se un interés anual igual a l'interés legal dels diners, incrementat en dos punts computats des de la data de reclamació extrajudicial, el 6 d'agost de 2008, i fins que aquesta sentència siga totalment executada.  
Aquesta resolució és ferma i no es pot recórrer.  
Així ho dispose, mane i firme, Lidia María Paloma Montaño, magistrada jutgessa del Jutjat d'Instrucció número 2 de Dénia (antic mixt 4), en done fe. La magistrada jutgessa. El secretari:  
I atés que el demandat esmentat, Jardines de Montemar, es troba en parador desconegut, expedisc aquest edicte a fi que valga de notificació de forma deguda.  
Dénia, 5 de juliol de 2010 El secretari judicial: José Luis Ramos Cejudo.